text: Sarah skal verja sítt heitið í kvøld
text: #000001
text: Nina Meinke úr Týsklandi er avbjóðarin. Hon hevur góð úrslit á sínari yrkisleið, og skal sum tann fyrsta royna at taka IBF-heimsmeistaraheiti í fjøðurvekt frá Mahfoud. Farið verður í ringin í Frederiksberg seinni í kvøld.
text: #000002
text: Sarah Mahfoud tryggjaði sær heimsmeistaraheitið 1. februar 2020
text: #000003
text: Hetta verður síðstu ferð, at kendi fyriskiparin Mogens Palle, ið Sarah Mafoud hevur arbeitt saman við í fimm ár, stendur fyri einari "Danish Fight Night", tað verður fyrstu ferð í fimm ár, at ein dani skal boksast um eitt EM-heiti (Enock Poulsen í super lættvekt), og tað verður fyrstu ferð, at ein dani skal verja sítt IBF-heimsmeistaraheiti.
text: #000005
text: Danir hava eisini verið raskir at mint á, at Sarah Mafoud er hálvur føroyingur. Hon hevur bíðað leingi eftir sínum næsta dysti - tað var 1. februar 2020, at Sarah basti argententinsku Brendu Karen Carabajal, júst í Frederiksberg Hallerne, og harvið tók heitið sum heimsmeistari í fjøðurvekt.
text: #000006
text: Korona hevur lagt meinbogar í vegin, men Sarah Mafoud hevur vant hart, og nú skal hon stríðast við Ninu Meinke úr Týsklandi, ið hevur eins nógvar sigrar sum yrkisboksari, sum Sarah.
text: #000007
text: Talan er eisini um boksari, ið hevur verið longri uppi, hvat vektklassum viðvíkur, so tað verður trupult hjá 32-ára gamla hálva vestemenninginum, ið tó hevur heimarvallarfyrimun.
text: #000008
text: Skráin fyri Danish Fight Night 21. apríl er long. Byrjað veðrur við mini-landsdysti móti Belgia umleið klokkan 18 lokala tíð. Sarah Mafoud og Nina Meinke eru næstsíðst í ringin í kvøld.
text: #000009